फैशन फील्ड में अगर कॅरिअर बनाना चाहते हैं तो आपको एक खास तैयारी की जरूरत है। रेज्यूमे से लेकर साक्षात्कार के लिए उठाए गए सही कदम आपको सफलता हासिल करने में मदद करेंगे।
फैशन
क्षेत्र से जुड़ा जो भी कॅरिअर आप चुनते हैं, शुरुआत हमेशा एक चुनौती होती है। सबसे अच्छा होगा, अप्रत्याशित के लिए अधिकतम तैयार रहें। जो रास्ता आपको ठीक लगे, उससे पहले आप पांच-पांच अलग-अलग रास्तों के लिए कोशिश कर सकते हैं, लेकिन अगर आप टिके रहेंगे तो सफलता आसपास ही होगी।
पहला कदम उठाने के लिए कुछ सुझाव:
पोर्टफोलियो
फैशन जॉब के लिए सबसे पहले अपने पोर्टफोलियो की व्यवस्था कीजिए। यदि आप फैशन या टैक्सटाइल डिजाइन, फोटोग्राफी, मॉडलिंग, मेकअप आर्टिस्ट या विंडो डिस्प्ले डिजाइन जैसा कॅरिअर तलाश रहे हैं तो काम का प्रभावशाली पोर्टफोलियो आपके पास होना चाहिए। फैशन लेखकों के पास अपने राइटिंग सैंपल्स का पोर्टफोलियो होना चाहिए।
इसमें केवल आपके काम के 1-12 सर्वश्रेष्ठ नमूने शामिल नहीं होने चाहिए, बल्कि इसका स्टाइलिश व ध्यान आकर्षित करने वाला होना जरूरी है। जिन नमूनों का चुनाव करें उनमें कोशिश करें कि आपकी सभी क्षमताएं नजर आए। उदाहरण के लिए यदि फोटोग्राफर के रूप में आप शेडोइ ब्लैक एंड व्हाइट तस्वीरों के साथ ब्राइट व रंगीन फोटो खींचने में कुशल हैं तो हरेक के सैंपल लगाना न भूलें। यदि आप नए डिजाइनर हैं तो अगले सीजन में लोग क्या पसंद करेंगे, इसके अपडेटेड स्केच अपने पोर्टफोलियो में रखिए।
रेज्यूमे
रेज्यूमे नियोक्ता को आपकी कुशलताओं के प्रदर्शन का बेहतरीन अवसर देता है। सबसे पहले रेज्यूमे में नाम, पता, फोन नंबर, ईमेल आईडी टाइप करें। अपने उद्देश्य को विशिष्ट बनाएं। शिक्षा और काम के अनुभव के साथ यदि कहीं पार्ट टाइम नौकरी की है तो वह भी लिखें।
कवर लेटर
कवर लेटर में आपके द्वारा वांछित पद का नाम, आपने पद के बारे में कैसे जाना और किस तरह आप उस पद के योग्य हैं, यह जानकारी होनी चाहिए। सबसे ऊपर बाएं हाथ की ओर तारीख, कुछ लाइनें छोड़कर अपना पता व फोन नंबर लिखें। उसके बाद कुछ लाइनें छोड़कर जिस व्यक्ति को लिख रहे हैं उसका नाम व कंपनी का नाम व पता लिखें। उसके बाद अभिवादन करते हुए शुरुआत करें। लेटर की बॉडी जिस पद के लिए आवेदन कर रहे हैं और आपने वेकेंसी के बारे में कैसे जाना से शुरू होती है। उसके बाद काम से जुड़ा अनुभव होता है आप इस नौकरी के लिए क्यों इच्छुक हैं, यह भी इसमें लिखा होता है। समापन हमेशा धन्यवाद के साथ करें।
इंटरव्यू
साक्षात्कार की अच्छी तैयारी बेहद अहम होती है। अपने बारे में कुछ बताइए, आम शुरुआती सवाल होता है, लेकिन आपकी अच्छी अभिव्यक्ति आपकी कुशलताओं से नियोक्ता को परिचित करवा सकती है। ज्यादातर साक्षात्कारकर्ता ये सवाल पूछते हैं कि आप उनकी कंपनी में क्यों आना चाहते हैं। इस सवाल के जवाब के लिए पहले ही रिसर्च कर लें। इसके अलावा हम आपको क्यों लें, आपके भविष्य के कॅरिअर उद्देश्य क्या हैं और आपको क्यों लगता है कि आपको फैशन का क्षेत्र चुनना चाहिए, ऐसे सवालों के लिए तैयार रहें।
अच्छे फैशन जॉब के लिए अच्छा फैशन सेंश भी होना जरूरी है। आपकी प्रस्तुति से ही आपका स्टाइल व सेंस झलकेगा। इसका मतलब यह नहीं है कि आप महंगा अरमानी सूट पहनकर ही जाएं, लेकिन डिजाइनर कपड़े व एसेसरीज अलग प्रभाव उत्पन्न करेगी। वेतन एक चतुराईयुक्त और संवेदनशील मुद्दा होता है। साक्षात्कार के अंत में इस बारे में बात करें, लेकिन इस बारे में तभी बात करें जब आपका साक्षात्कार अच्छा हुआ हो और आप भी उस नौकरी के बारे में गंभीरता से सोच रहे हों।
hin_Deva kas_Deva hin_Deva hin_Deva bho_Deva hin_Deva hin_Deva kas_Deva hin_Deva kas_Deva hin_Deva kas_Deva hin_Deva hin_Deva